pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. รายงานจำนวนผู้ป่วยต้องรักษาในโรงพยาบาลในไทย ต่ำกว่าพันราย สถานการณ์การแพร่ระบาดไวรัสโควิด 19 ในไทยดีขึ้นต่อเนื่อง
วันอาทิตย์ที่ 19 เมษายน 2563
โฆษก ศบค. รายงานจํานวนผู้ป่วยต้องรักษาในโรงพยาบาลในไทย ต่ํากว่าพันราย สถานการณ์การแพร่ระบาดไวรัสโควิด 19 ในไทยดีขึ้นต่อเนื่อง
โฆษก ศบค. รายงานจํานวนผู้ป่วยต้องรักษาในโรงพยาบาลในไทย ต่ํากว่าพันราย สถานการณ์การแพร่ระบาดไวรัสโควิด 19 ในไทยดีขึ้นต่อเนื่อง
วันนี้ (19 เม.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน ในนามโฆษก ศบค. แถลงสถานการณ์การแพร่ระบาดไวรัสโควิด-19 ประจําวัน สรุปสาระสําคัญ ดังนี้
1. สถานการณ์ไวรัสโควิด-19 ในไทย
สถานการณ์ไวรัสโควิด-19 ในไทย มีผู้ที่หายป่วยแล้วเพิ่มขึ้น 141 ราย รวมผู้ที่หายป่วยแล้วจํานวน 1,928 ราย พบผู้ป่วยใหม่ 32 ราย ซึ่งในนี้ 4 รายอยู่ในระบบ State Quarantine รวมผู้ป่วยยืนยันสะสม 2,765 ราย และไม่พบมีผู้เสียชีวิต ทําให้จํานวนผู้เสียชีวิตยังคงอยู่ที่ 47 ราย กลุ่มผู้ป่วยส่วนใหญ่อยู่ในช่วงอายุ 20-29 ปี ทําให้อายุเฉลี่ยของผู้ป่วยลดต่ําลงอยู่ที่ 39 ปี ซึ่งมีจํานวน 658 หรือ 1 ใน 4 ของผู้ติดเชื้อ ขณะนี้จํานวนผู้ป่วยรักษามีเพียง 790 กว่าราย ซึ่งเป็นตัวเลขต่ํากว่าพัน ทําให้การใช้ทรัพยากรทางการแพทย์ลดน้อยลง สําหรับผู้ป่วยที่หายกลับบ้านทั้ง 1928 รายนั้น เป็นบุคคลที่ปลอดภัยและมีภูมิคุ้มกัน สามารถบริจาคพลาสมาให้กับสภากาชาดไทย เพื่อนําไปใช้ประโยชน์ในการดูแลผู้ป่วยคนอื่นต่อไป
สําหรับผู้ป่วยเพิ่มเติม 32 รายโดยเป็นผู้ป่วยอยู่ในระบบเฝ้า ระวัง 28 ราย และอยู่ในระบบ State Quarantine จํานวน 4 ราย รวมทั้งหมด 32 ราย แบ่งแยกเป็นกลุ่มผู้ใกล้ชิดหรือสัมผัสผู้ป่วยก่อนหน้า จํานวน 18 ราย ไปชุมนุม ตลาดนัด จํานวน 2 ราย อาชีพเสี่ยง 3 ราย อยู่ระหว่างการตรวจสอบโรค 5 ราย และเป็นผู้ป่วยที่กลับมาจากต่างประเทศ จํานวน 4 ราย คือ จากอินโดนิเซียเพิ่มขึ้นอีก 1 ราย เป็น 62 จาก 70 กว่าราย สหรัฐอเมริการเพิ่มขึ้นอีก 1 เป็น 3 ราย จากอังกฤษ 2 ราย ซึ่งเป็นความสําคัญของการมีระบบ State Quarantine ทําให้ผู้ที่เดินทางกลับจากต่างประเทศจะไม่ไปแพร่เชื้อ
จากพื้นที่แสดงจังหวัดยืนยันรับผู้ป่วยยืนยันสะสม โดยกรุงเทพ ฯ ยังเป็นอันดับหนึ่งที่มีผู้ป่วยยืนยันอยู่ ที่ 1,425 ราย ตามมาด้วย ภูเก็ต นนทบุรี สมุทรปราการ ยะลา ส่วน 10 จังหวัดที่มีอัต
รัฐบาลไทย-ข่าวทำเนียบรัฐบาล-รองปลัดสุรพลฯ พร้อมคณะผู้บริหารลงพื้นที่สมุทรสาคร สุ่มตรวจโรงงานอุตสาหกรรมในพื้นที่สุ่มเสี่ยง
วันศุกร์ที่ 1 กุมภาพันธ์ 2562
รองปลัดสุรพลฯ พร้อมคณะผู้บริหารลงพื้นที่สมุทรสาคร สุ่มตรวจโรงงานอุตสาหกรรมในพื้นที่สุ่มเสี่ยง
นายสุรพล ชามาตย์ รองปลัดกระทรวงอุตสาหกรรม  ลงพื้นที่จังหวัดสมุทรสาคร สุ่มตรวจโรงงานอุตสาหกรรมในพื้นที่สุ่มเสี่ยง
เมื่อวันที่ 31 มกราคม 2562 นายสุรพล ชามาตย์ รองปลัดกระทรวงอุตสาหกรรม พร้อมด้วย นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายทองชัย ชวลิตพิเชษฐ อธิบดีกรมโรงงานอุตสาหกรรม ลงพื้นที่จังหวัดสมุทรสาคร สุ่มตรวจโรงงานอุตสาหกรรมในพื้นที่สุ่มเสี่ยง โดยซึ่งในจุดแรกได้ลงตรวจสอบ บริษัท หยั่น หว่อ หยุ่น จํากัด ตําบลท่าทราย อําเภอเมืองสมุทรสาคร จังหวัดสมุทรสาคร ทะเบียนโรงงานเลขที่ 3-13(2)-2/27สค ประกอบกิจการทําซีอิ๊วขาว ซีอิ๊วดํา น้ําจิ้มไก่ เต้าหู้ยี้ ซอสพริก เต้าเจี้ยว ซอยหอยนางรม
บริษัท หยั่น หว่อ หยุ่น จํากัด เป็นโรงงานที่ใช้หม้อไอน้ํา จํานวน 5 เครื่อง (4 เครื่องมีอัตราการผลิตไอ 6,000 kg/hr /เครื่อง และใช้น้ํามันเตาเป็นเชื้อเพลิง และอีก 1 เครื่อง มีอัตราการผลิตไอ 16,000 kg/hr ใช้ถ่านหิน Subituminus เป็นเชื้อเพลิง) ซึ่งผลจากตรวจวัดอากาศที่ปล่องของระบบหม้อไอน้ําของโรงงาน มีค่าไม่เกินมาตรฐานของกรมโรงงานอุตสาหกรรมกําหนด โดยค่าก๊าซคาร์บอนมอนนอกไซค์ ได้ค่า 55.6 PPM (ค่ามาตรฐานไม่เกิน 690 PPM STD) ค่าออกไซค์ของไนโตรเจน ได้ค่า 119.9 PPM (ค่ามาตรฐานไม่เกิน 400 PPM STD) ค่าก๊าซซัลเฟอร์ไดออกไซค์ ได้ค่า 42 PPM (ค่ามาตรฐานไม่เกิน 700 PPM STD) ซึ่งค่าฝุ่นละออง PM 2.5 ผลจะออกในวันพรุ่งนี้
นอกจากนี้ กระทรวงอุตสาหกรรม โดยสํานักงานอุตสาหกรรมจังหวัดสมุทรสาคร ยังได้ออกตรวจโรงงานอุตสาหกรรมในพื้นที่สุ่มเสี่ยงในตําบลอ้อมน้อย อําเภอกระทุ่งเบน และอําเภอเมือง จังหวัดสมุทรสาคร ซึ่งเป็นโรงงานที่ใช้น้ํามันเตา/แก็ส/ถ่านหิน/ชีวมวล เป็นเชื้อเพลิงหลักสําคัญในกระบวนการผลิต ประมาณ 500 โรงงาน อย่างต่อเนื่อง ทั้งนี้ ได้ขอความร่วมมือให้โรงงานในพื้นที่ระมัดระวังในการประกอบกิจการไม่ให้เกิดมลพิษที่จะส่งผลกระทบต่อสิ่งแวดล้อม เพื่อลดการเกิดมลภาวะทางอากาศอีกด้วย #สุ่มตรวจโรงงานอุตสาหกรรม #กระทรวงอุตสาหกรรม #Industryprmoi
รัฐบาลไทย-ข่าวทำเนียบรัฐบาล-สธ.จัดกิจกรรม “ร่วมมือ ร่วมใจ ป้องกัน COVID-19”
วันศุกร์ที่ 6 มีนาคม 2563
สธ.จัดกิจกรรม “ร่วมมือ ร่วมใจ ป้องกัน COVID-19”
กระทรวงสาธารณสุข จัดกิจกรรม “ร่วมมือ ร่วมใจ ป้องกัน COVID-19” ชวนประชาชนป้องกันตนเองตามมาตรการกระทรวงสาธารณสุข เรียนรู้การทําหน้ากากผ้า เจลแอลกอฮอล์ การทําความสะอาดและล้างมือที่ถูกวิธี
กระทรวงสาธารณสุข จัดกิจกรรม “ร่วมมือ ร่วมใจ ป้องกัน COVID-19” ชวนประชาชนป้องกันตนเองตามมาตรการกระทรวงสาธารณสุข เรียนรู้การทําหน้ากากผ้า เจลแอลกอฮอล์ การทําความสะอาดและล้างมือที่ถูกวิธี
วันนี้ (6 มีนาคม 2563) ที่ลานอเนกประสงค์ ศูนย์ราชการฯ ถนนแจ้งวัฒนะ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ทวีศิลป์ วิษณุโยธิน สาธารณสุขนิเทศก์ เขตสุขภาพที่ 10 และโฆษกกระทรวงสาธารณสุข ผู้บริหาร และนายนาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด ผู้บริหารจัดการศูนย์ราชการเฉลิมพระเกียรติ 80 พรรษา 5 ธันวาคม 2550 เปิดกิจกรรม “ร่วมมือ ร่วมใจ ป้องกัน COVID-19”
ดร.สาธิตกล่าวว่า จากสถานการณ์โรคติดเชื้อไวรัสโคโรนา 2019 ที่มีการแพร่ระบาดไปในหลายประเทศทั่วโลก กระทรวงสาธารณสุข ได้มีการเฝ้าระวังและติดตามตั้งแต่เริ่มมีข้อมูลการระบาดในต่างประเทศ และปรับมาตรการในการป้องกันควบคุมโรคสอดรับกับสถานการณ์มาโดยตลอด รวมทั้งประสานความร่วมมือกับองค์กรสื่อมวลชนช่วยเผยแพร่ความรู้ให้ประชาชนสามารถป้องกันตนเองและครอบครัว สําหรับกิจกรรมในวันนี้ กรมต่างๆ ในสังกัดกระทรวงสาธารณสุข และองค์การเภสัชกรรม ได้ร่วมกับบริษัท ธนารักษ์พัฒนาสินทรัพย์ จํากัด จัดกิจกรรมให้ความรู้แก่เจ้าหน้าที่ของหน่วยงานภาครัฐและเอกชน ประชาชนและชาวต่างชาติที่มารับบริการ ซึ่งมีจํานวนวันละกว่า 20,000 คน อาทิ สอนการเย็บหน้ากากผ้า การทําเจลแอลกอฮอล์ล้างมือ การล้างมือที่ถูกวิธี การทําความสะอาดพื้นผิวที่เป็นจุดเสี่ยงแพร่กระจายเชื้อ ให้ความรู้และคําปรึกษาโดยผู้เชี่ยวชาญของหน่วยงาน เป็นต้น เพื่อช่วยกันเผยแพร่ต่อไปยังประชาชน สร้างความเข้าใจต่อสถานการณ์โรค มีความรู้ในการปฏิบัติตัวเพื่อป้องกันตัวอย่างถูกต้อง เกิดความตระหนัก ลดความตระหนก ต่อสถานการณ์ COVID-19 ในประเทศไทย
“ขอเชิญชวนประชาชนป้องกันตนเองตามมาตรการกระทรวงสาธารณสุข ตระหนักได้ แต่อย่าตระหนกติดตามสถานการณ์ทาง Line official /FB Fanpageรู้กันทันโรค(กดดู รู้โรค), สายด่วน 1422, ChatBot 1422 ทาง Line officialKor-Ror-OK, TikTok/ Twitterไทยรู้สู้โควิดหากทุกคนร่วมมือร่วมใจกัน ไม่ว่าสถานการณ์จะยากลําบากเพียงใด เราก็จะสามารถผ่านพ้นวิกฤติครั้งนี้ไปได้ด้วยกัน เช่นเดียวกับทุกครั้งที่ผ่านมา” ดร.สาธิตกล่าว
**************************************** 6 มีนาคม 2563
**************************************
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาแนวทางการให้ความช่วยเหลือชุมชนชาวเลหาดราไวย์
วันศุกร์ที่ 23 ธันวาคม 2559
กระทรวงยุติธรรม พิจารณาแนวทางการให้ความช่วยเหลือชุมชนชาวเลหาดราไวย์
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๒/๒๕๕๙
เมื่อวันศุกร์ที่ ๒๓ ธันวาคม ๒๕๕๙ เวลา ๑๑.๐๐ น.
พันตํารวจเอก ดุษฎี อารยวุฒิ รองปลัดกระทรวงยุติธรรม
เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย
และกระบวนการยุติธรรม ครั้งที่ ๒/๒๕๕๙
เพื่อติดตามความคืบหน้าการดําเนินงานของคณะอนุกรรมการฯ
รวมทั้งการพิจารณาแนวทางการให้ความช่วยเหลือชุมชนชาวเลหาดราไวย์
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-สธ. หนุนใช้การแพทย์แม่นยำคัดกรอง ตรวจ รักษาเฉพาะบุคคล ลดสูญเสียสุขภาพ ลดการเสียชีวิต
วันพฤหัสบดีที่ 28 กุมภาพันธ์ 2562
สธ. หนุนใช้การแพทย์แม่นยําคัดกรอง ตรวจ รักษาเฉพาะบุคคล ลดสูญเสียสุขภาพ ลดการเสียชีวิต
กระทรวงสาธารณสุข หนุนใช้การแพทย์แม่นยําคัดกรอง ตรวจ รักษาเฉพาะบุคคลเพิ่มประสิทธิภาพการให้บริการทางการแพทย์ เข้าถึงยาและนวัตกรรมที่เหมาะสมกับพันธุกรรมของแต่ละบุคคล ลดภาวะแทรกซ้อน ลดต้นทุน ลดสูญเสียสุขภาพและลดการเสียชีวิต
กระทรวงสาธารณสุข หนุนใช้การแพทย์แม่นยําคัดกรอง ตรวจ รักษาเฉพาะบุคคลเพิ่มประสิทธิภาพการให้บริการทางการแพทย์ เข้าถึงยาและนวัตกรรมที่เหมาะสมกับพันธุกรรมของแต่ละบุคคล ลดภาวะแทรกซ้อน ลดต้นทุน ลดสูญเสียสุขภาพและลดการเสียชีวิต
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานเปิดประชุมสัมมนาวิชาการ การบริหารจัดการโรงพยาบาล ครั้งที่ 5 ภายใต้หัวข้อ “การสาธารณสุขแม่นยําและการแพทย์แม่นยํา” (Precision Public Health & Precision Medicine) ที่อิมแพค เมืองทองธานี จ.นนทบุรี เพื่อพัฒนาด้านการบริหารจัดการโรงพยาบาลให้เท่าทันกับการเปลี่ยนแปลง สร้างความก้าวหน้าทางเทคโนโลยีในระดับนานาชาติ โดยมีผู้บริหารและบุคลากรจากโรงพยาบาลภาครัฐและเอกชน และคณะกรรมการบริหารสมาคมนักบริหารเข้าร่วมประชุมกว่า 300 คน ทั้งนี้ภายในงานมีการมอบรางวัลนักบริหารโรงพยาบาลดีเด่นแห่งชาติ ประจําปี 2562 ให้แก่นายแพทย์สุขุม กาญจนพิมาย ปลัดกระทรวงสาธารณสุข และรางวัลนักบริหารโรงพยาบาลดีเด่น ประจําปี 2562 จํานวน 8 ประเภท แก่ผู้บริหารและบุคลากรด้านสาธารณสุขที่ประสบความสําเร็จในการบริหารโรงพยาบาล และมีผลงานเป็นที่ประจักษ์ เป็นที่ยอมรับและเป็นแบบอย่างที่ดีแก่สาธารณชน จํานวน 18 ราย
ศาสตราจารย์คลินิก เกียรติคุณ นายแพทย์ปิยะสกลกล่าวว่า ขณะนี้ความคืบหน้าของการขับเคลื่อนเรื่องการสาธารณสุขแม่นยําและการแพทย์แม่นยําในประเทศไทย มีหลายหน่วยงานที่ได้ดําเนินการ เช่น 1.โครงการ Genomic Thailand เป็นความร่วมมือของ 3 กระทรวง ได้แก่ กระทรวงวิทยาศาสตร์และเทคโนโลยี ศึกษาธิการ และสาธารณสุข นําข้อมูลทางพันธุกรรมมนุษย์มาใช้ประโยชน์ทางการแพทย์และสาธารณสุข ซึ่งเป็นการดูแลรักษาและป้องกันโรคที่มุ่งเน้นตามความแตกต่างทางพันธุกรรม สิ่งแวดล้อม และพฤติกรรมการใช้ชีวิตของแต่ละคน ทําให้สามารถเข้าถึงยาและนวัตกรรมการรักษาที่เหมาะสม เป็นการเพิ่มโอกาสการรักษาช่วยให้ประชาชนมีสุขภาพที่ดีขึ้นและลดค่าใช้จ่าย 2.โครงการรักษาโรคมะเร็ง โดยการใช้เทคโนโลยีทางอณูพันธุศาสตร์ เพื่อคัดกรองผู้ป่วยในระยะเริ่มต้น หากสามารถตรวจพบได้เร็ว จะช่วยป้องกันการเข้าสู่ระยะสุดท้ายได้ 3.โครงการวิจัยเกี่ยวกับการรักษาด้วยการแพทย์แม่นยําในโรคมะเร็งกระดูก และ 4.การเลือกการรักษาทางการแพทย์และการให้ยาในปริมาณที่เหมาะสมแก่ผู้ป่วยแบบจําเพาะต่อบุคคลในผู้ป่วยโรคไต (Personalized Medicine in Kidney Diseases) ซึ่งพบว่า การตรวจปัสสาวะหรือเลือดโดยไม่ต้องเจาะไต สามารถทํานายโอกาสเสี่ยงต่อการบาดเจ็บของไต ทํานายการดําเนินโรคไปสู่ไตเรื้อรังระยะสุดท้าย และพยากรณ์การเกิดภาวะแทรกซ้อนของหัวใจและหลอดเลือดได้
อย่างไรก็ตาม ในอนาคตการสาธารณสุขแม่นยําและการแพทย์แม่นยําจะต้องถูกพัฒนาและนํามาใช้ในระบบอย่างรวดเร็ว เพื่อช่วยลดความซ้ําซ้อน เพิ่มประสิทธิภาพการรักษา ทําให้เกิดการเปลี่ยนแปลงการดําเนินการวินิจฉัยและรักษาโรคที่ไวกว่าเดิม รักษาตั้งแต่ยังไม่มีอาการ โอกาสรักษาหายจึงสูงขึ้น
****************************** 28 กุมภาพันธ์ 2562
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ลงพื้นที่ ช่วยเหลือผู้ประสบภัย
วันจันทร์ที่ 2 กันยายน 2562
กระทรวงทรัพยากรธรรมชาติและสิ่งแวดล้อม ลงพื้นที่ ช่วยเหลือผู้ประสบภัย
นายยุทธพล อังกินันท์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายโสภณ ทองดี โฆษกกระทรวงทรัพยากรธรรมชาติและสิ่งแวดล้อม และเจ้าหน้าที่สํานักงานทรัพยากรธรรมชาติและสิ่งแวดล้อมจังหวัดขอนแก่น ได้ลงพื้นที่ บ้านชีกกค้อ ตําบลเมืองเ
กระทรวงทรัพยากรธรรมชาติและสิ่งแวดล้อม ลงพื้นที่ ช่วยเหลือผู้ประสบภัย
เมื่อวันที่ 1 กันยายน 2562 กระทรวงทรัพยากรธรรมขาติและสิ่งแวดล้อม โดย นายยุทธพล อังกินันท์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายโสภณ ทองดี โฆษกกระทรวงทรัพยากรธรรมชาติและสิ่งแวดล้อม เจ้าหน้าที่สํานักงานทรัพยากรธรรมชาติและสิ่งแวดล้อมจังหวัดขอนแก่น และเจ้าหน้าที่หน่วยงานในสังกัด ทส. ในพื้นที่ ได้ลงพื้นที่ บ้านชีกกค้อ ตําบลเมืองเพีย อําเภอบ้านไผ่ จังหวัดขอนแก่น ให้ความช่วยเหลือพี่น้องประชาชนที่ได้รับผลกระทบจากอุทกภัย มอบถุงยังชีพ น้ําดื่ม และตรวจเยี่ยมจุดบริการประชาชน ของกระทรวงทรัพยากรธรรมขาติและสิ่งแวดล้อม พร้อมให้กําลังใจเจ้าหน้าที่ ในการให้ความช่วยเหลือพี่น้องประชาชนที่ได้รับความเดือดร้อน ในครั้งนี้
รัฐบาลไทย-ข่าวทำเนียบรัฐบาล-กรมบัญชีกลางแจงแนวทางการดำเนินการตาม พ.ร.บ.จัดซื้อจัดจ้างฯ
วันพฤหัสบดีที่ 14 ธันวาคม 2560
กรมบัญชีกลางแจงแนวทางการดําเนินการตาม พ.ร.บ.จัดซื้อจัดจ้างฯ
กรมบัญชีกลางแจงแนวทางในการดําเนินการตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 กรณีดําเนินการก่อน พ.ร.บ.ฯ มีผลใช้บังคับ หากเกิดปัญหาหรือต้องการผ่อนผัน ให้เสนอ กวพ.อ. พิจารณา
กรมบัญชีกลางแจงแนวทางในการดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 กรณีดําเนินการก่อน พ.ร.บ.ฯ มีผลใช้บังคับ หากเกิดปัญหาหรือต้องการผ่อนผัน ให้เสนอ กวพ.อ. พิจารณา และกรณีมีผู้ยื่นข้อเสนอรายเดียวให้หน่วยงานของรัฐลงนามในสัญญาได้โดยไม่ต้องรอเวลาอุทธรณ์
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้ชี้แจงแนวทางในการดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 โดยให้ส่วนราชการ รัฐวิสาหกิจ และหน่วยงานต่างๆ ที่เกี่ยวข้อง ที่ดําเนินการจัดซื้อจัดจ้าง
ก่อนวันที่พระราชบัญญัตินี้ใช้บังคับ คือก่อนวันที่ 24 สิงหาคม 2560 ให้ดําเนินการตามระเบียบสํานักนายกรัฐมนตรีว่าด้วยการพัสดุ พ.ศ. 2535 หรือระเบียบสํานักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์
พ.ศ. 2549 หรือกฎหมายที่เกี่ยวข้อง ทั้งนี้ หากเกิดปัญหาข้อหารือหรือต้องขออนุมัติยกเว้นหรือผ่อนผันการไม่ปฏิบัติตามระเบียบฯ ใดๆ ในช่วงระหว่างที่การดําเนินการไม่แล้วเสร็จ กล่าวคือ ยังไม่ได้มีการตรวจรับและจ่ายเงิน ให้เป็นอํานาจหน้าที่ของคณะกรรมการว่าด้วยการพัสดุ คณะกรรมการว่าด้วยการพัสดุด้วยวิธีการทางอิเล็กทรอนิกส์ หรือผู้มีอํานาจหน้าที่ตามระเบียบดังกล่าว แล้วแต่กรณี ที่จะพิจารณาข้อหารือหรืออนุมัติยกเว้นผ่อนผันการไม่ปฏิบัติตามระเบียบนั้นๆ
อธิบดีกรมบัญชีกลาง กล่าวว่า นอกจากนี้ กรณีที่หน่วยงานของรัฐได้จัดซื้อจัดจ้างโดยวิธีประกาศเชิญชวนทั่วไปหรือวิธีคัดเลือกแล้ว พบว่าการจัดซื้อจัดจ้างครั้งนั้นมีผู้ยื่นข้อเสนอและผ่านการพิจารณาเพียงรายเดียว รวมทั้งหน่วยงานของรัฐพิจารณาแล้วเห็นควรให้ผู้ยื่นข้อเสนอรายนั้นเป็นคู่สัญญากับหน่วยงานของรัฐได้ กรณีนี้ เห็นควรให้หน่วยงานของรัฐสามารถลงนามในสัญญาได้โดยไม่ต้องรอให้พ้นระยะเวลาอุทธรณ์ เพื่อไม่ให้การจัดซื้อจัดจ้างล่าช้า
อธิบดีกรมบัญชีกลาง กล่าวทิ้งท้ายว่า การเพิ่มประสิทธิภาพการจัดซื้อจัดจ้างในแต่ละกรณี ต้องการให้การปฏิบัติงานมีความคล่องตัว และคุ้มค่ามากขึ้น
รัฐบาลไทย-ข่าวทำเนียบรัฐบาล-รมว.ทส. ลงพื้นที่ตรวจเยี่ยมและเปิดศูนย์ฟื้นฟูป่าต้นน้ำน่าน หน่วยที่ 1
วันศุกร์ที่ 16 ธันวาคม 2559
รมว.ทส. ลงพื้นที่ตรวจเยี่ยมและเปิดศูนย์ฟื้นฟูป่าต้นน้ําน่าน หน่วยที่ 1
พลเอก สุรศักดิ์ กาญจนรัตน์  รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมและเปิดศูนย์ฟื้นฟูป่าต้นน้ําน่าน หน่วยที่ 1  ตําบลป่าแลวหลวง อําเภอสันติสุข จังหวัดน่าน
วันที่ 16 ธันวาคม 2559 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมและเปิดศูนย์ฟื้นฟูป่าต้นน้ําน่าน หน่วยที่ 1 ตําบลป่าแลวหลวง อําเภอสันติสุข จังหวัดน่าน ซึ่งครอบคลุมพื้นที่ 66,240 ไร่ ประกอบด้วย ฐานปฏิบัติการฟื้นฟูป่าต้นน้ําน่าน ป่าสงวนแห่งชาติ ป่าแม่น้ําน่านฝั่งตะวันออกตอนใต้ โครงการส่งเสริมการปลูกป่าเศรษฐกิจชุมชน อบต.ป่าแลวหลวง โครงการป่าชุมชนตําบลป่าแลวหลวง โครงการจัดที่ดินทํากินให้ชุมชนตามนโยบายรัฐบาล (คทช.) ตําบลป่าแลวหลวง 962 แปลง พื้นที่ 10,452 ไร่ แปลงเพาะชํากล้าไม้ บ้านน่านมั่นคง เพื่อส่งเสริมการปลูกต้นไม้เพื่อเศรษฐกิจ สังคม และสิ่งแวดล้อม
ในโอกาสตรวจเยี่ยมฐานปฏิบัติการบนเขา พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบเสื้อแจ็คเก็ตกันหนาวให้เจ้าหน้าที่ที่ปฎิบัติงานประจําฐาน และได้ปลูกต้นยางนาเป็นที่ระลึก และในโอกาสนี้ ผู้อํานวยการสํานักส่งเสริมการปลูกป่า ได้บรรยายสรุปแผนงานการปลูกฟื้นฟูป่าต้นน้ําเสื่อมสภาพบนพื้นที่สูงชัน จังหวัดน่าน จากนั้น นายชลธิศ สุรัสวดี อธิบดีกรมป่าไม้ ได้รายงานความก้าวหน้าของผลงานการปลูกฟื้นฟูป่าต้นน้ําที่ป่าสงวนแห่งชาติ ป่าน้ําว้า บ้านขึ่งใต้ อําเภอเวียงสา จังหวัดน่าน เมื่อวันที่ 18 มิถุนายน 2559 ณ บ้านน่านมั่นคง ตําบลป่าแลวหลวง อําเภอสันติสุข จังหวัดน่าน
รัฐบาลไทย-ข่าวทำเนียบรัฐบาล-สธ. ห่วงผู้สูงอายุติดโควิด-19 จากบุตรหลาน แนะ 3 ล. “ลด-เลี่ยง-ดูแล” [กระทรวงสาธารณสุข]
วันจันทร์ที่ 6 เมษายน 2563
สธ. ห่วงผู้สูงอายุติดโควิด-19 จากบุตรหลาน แนะ 3 ล. “ลด-เลี่ยง-ดูแล” [กระทรวงสาธารณสุข]
กระทรวงสาธารณสุข ห่วงใยผู้สูงอายุติดโควิด-19 จากบุตรหลาน แนะ 3 ล. ลด-เลี่ยง-ดูแล หลังพบผู้สูงอายุป่วยโควิด-19 เสียชีวิต ร้อยละ 39
วันนี้ (6 เมษายน 2563) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดี กรมอนามัย ให้สัมภาษณ์ว่า ผู้สูงอายุมีโอกาสติดเชื้อไวรัสโคโรนา 2019 (โควิด-19) ได้ง่ายกว่ากลุ่มอื่นส่วนมากจะติดเชื้อมาจากบุตรหลานวัยทํางานที่มีอัตราการป่วยสูง ที่สําคัญผู้สูงอายุที่ติดเชื้อมีอัตราการเสียชีวิตสูงถึงร้อยละ 39 (จากจํานวนผู้เสียชีวิตโควิด-19 ในประเทศไทย 26 ราย) ดังนั้น ในช่วงเดือนเมษายนที่มีประเพณีสงกรานต์ บุตรหลานวัยทํางานไม่ควรกลับไปเยี่ยมพ่อ แม่ หรือผู้สูงอายุที่ภูมิลําเนา เพราะอาจนําเชื้อโรคไปสู่ท่านได้แนะเปลี่ยนวิธีด้วยการสื่อสารช่องทางต่างๆ เช่น โทรศัพท์ ไลน์ หรือเฟซบุค สําหรับผู้ที่ดูแลผู้สูงอายุอยู่ที่บ้านให้ยึดหลัก 3 ล. ปฏิบัติ ป้องกันติดโรโควิด-19 คือลดความเสี่ยงจากการสัมผัส ล้างมือด้วยน้ําและสบู่ หรือเจลแอลกอฮอล์ และลดการแพร่เชื้อ อยู่บ้านให้สวมหน้ากากผ้า เลี่ยงการเข้าไปในพื้นที่ที่มีการระบาดของโรค คนหนาแน่น เลี่ยงการใช้มือสัมผัสหน้า และดูแลสุขภาพตนเอง ใช้ช้อนกลางส่วนตัว ล้างมือบ่อยๆ ออกกําลังกาย พักผ่อนให้เพียงพอ และรับผิดชอบต่อสังคม หากกลับจากพื้นที่เสี่ยง ต้องแยกสังเกตอาการไม่น้อยกว่า 14 วัน
ทั้งนี้เพื่อลดโอกาสการรับเชื้อ แนะนําผู้สูงอายุควรงดออกนอกบ้าน หมั่นล้างมือด้วยน้ําและสบู่ ก่อนรับประทานอาหารและหลังใช้ห้องส้วม ไม่ใช้มือสัมผัสใบหน้า ตา ปาก จมูก แยกสํารับอาหารและแยกของใช้ส่วนตัวที่จําเป็น อยู่ห่างจากบุตรหลานและผู้อื่นอย่างน้อย 1-2 เมตร และเปลี่ยนวิธีการติดต่อสื่อสารกับบุตรหลานด้วยการใช้ โทรศัพท์ ไลน์ ทั้งนี้ สําหรับบุตรหลานวัยทํางานที่ออกนอกบ้านมีโอกาสรับเชื้อโรค เมื่อกลับเข้าบ้านควรอาบน้ําทําความสะอาดร่างกายทันที ไม่สัมผัสใกล้ชิดกับผู้สูงอายุและเด็กเล็ก เพื่อลดโอกาสการแพร่เชื้อ
สําหรับข้อแนะนําการใช้หน้ากากอนามัย ประชาชนทั่วไป ถือเป็นขยะทั่วไป ให้จํากัดโดยจับสายรัดและถอดหน้ากากอนามัยจากด้านหลัง (ไม่สัมผัสตัวหน้ากาก) ทิ้งในถังขยะที่มีฝาปิดที่ใกล้ที่สุดทันที จากนั้นล้างมือให้สะอาดด้วยน้ําและสบู่ หรือเจลแอลกอฮอล์ และแนะนําให้ใช้หน้ากากผ้า โดยล้างมือให้สะอาดก่อนสวมอย่างถูกวิธี หลังใช้ซักด้วยผงซักฟอก ตากแดดจนแห้ง และเปลี่ยนทุกวัน หากเป็นผู้ป่วยหรือต้องดูแลผู้ป่วยในบ้าน เลือกใช้หน้ากากอนามัย หลังใช้ล้างมือให้สะอาดและทิ้งหน้ากากอนามัยลงถังที่มีฝาปิดมิดชิด ส่วนผู้อยู่ในข่ายเฝ้าระวังที่ต้องกักกันตัวเองที่บ้าน (Self-Home Quarantine) และอาสาสมัครสาธารณสุขประจําหมู่บ้าน (อสม.) ที่ติดตามผู้กักกันตัวเองที่บ้าน หน้ากากอนามัยอาจปนเปื้อนเชื้อโรคจากน้ํามูก น้ําลาย เสมหะ เมื่อใช้งานแล้วให้จับสายรัดและถอดหน้ากากอนามัยจากด้านหลัง (ไม่สัมผัสตัวหน้ากาก) เก็บใส่ถุงขยะ 2 ชั้น และทําลายเชื้อเบื้องต้น โดยราดน้ํายาฟอกขาวมัดปากถุงให้แน่น ทิ้งรวมกับขยะทั่วไป ล้างมือให้สะอาดด้วยน้ําและสบู่ หรือเจลแอลกอฮอล์ทันที
สําหรับหน้ากากอนามัยของบุคลากรทางการแพทย์ เป็นขยะติดเชื้อ ต้องล้างมือให้สะอาด สวมอย่างถูกวิธี ใช้ครั้งเดียว และทิ้งลงถังขยะติดเชื้อ ก่อนนําไปทําลายอย่างถูกวิธี
รัฐบาลไทย-ข่าวทำเนียบรัฐบาล-รมว.ดิจิทัล นำคณะมาพบ นรม.เพื่อโปรโมทงานดิจิทัลไทยแลนด์บิ๊กแบง 2017 ชูสโลแกน “โลกเปิด เราปรับ ประเทศเปลี่ยน”  ซึ่งจัดขึ้นระหว่างวันที่ 21-24 กันยายน 2560 ณ อิมแพคเมืองทองธานี
วันอังคารที่ 12 กันยายน 2560
รมว.ดิจิทัล นําคณะมาพบ นรม.เพื่อโปรโมทงานดิจิทัลไทยแลนด์บิ๊กแบง 2017 ชูสโลแกน “โลกเปิด เราปรับ ประเทศเปลี่ยน”  ซึ่งจัดขึ้นระหว่างวันที่ 21-24 กันยายน 2560 ณ อิมแพคเมืองทองธานี
กระทรวงดิจิทัลเพื่อเศรษฐกิจและสังคม (ดีอี) โดย สํานักงานส่งเสริมเศรษฐกิจดิจิทัล (ดีป้า) เจ้าภาพการจัดงานทิทรรศการนานาชาติ Digital Thailand Big Bang 2017 มหกรรมการแสดงนิทรรศการนานาชาติเทคโนโลยีดิจิทัลที่ใหญ่ที่สุดแห่งภูมิภาคเอเชียตะวันออกเฉียงใต้
วันนี้ (12 กันยายน 2560) เวลา 09.00 น. ณ ห้องโถงกลางชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารและผู้ประกอบการ มาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์งาน “ดิจิทัลไทยแลนด์บิ๊กแบง 2017” ภายใต้สโลแกน “Digital Transformation โลกเปิด เราปรับ ประเทศเปลี่ยน” ซึ่งเป็นมหกรรมการแสดงนิทรรศการนานาชาติเทคโนโลยีดิจิทัลที่ใหญ่ที่สุดแห่งภูมิภาคเอเชียตะวันออกเฉียงใต้ โดยจัดขึ้นระหว่างวันที่ 21-24 กันยายน 2560 ณ อาคารชาเลนเจอร์ 1-2 ศูนย์ประชุมอิมแพค เมืองทองธานี จังหวัดนนทบุรี
รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวรายงานว่า การจัดงานดิทัลไทยแลนด์บิ๊กแบง 2017เป็นการส่งเสริมภาพลักษณ์และความมุ่งมั่นของประเทศไทยในการนําเทคโนโลยีดิจิทัลเข้ามามีบทบาทในการขับเคลื่อนเศรฐกิจและสังคมเป็นโอกาสที่ประเทศไทยจะได้ประกาศศักยภาพในการเป็นผู้นําเทคโนโลยีดิจิทัลในภูมิภาคอาเซียน อีกทั้งเป็นการผลักดันทุกภาคส่วนทั้งภาครัฐ ภาคประชาชน ภาควิชาการ และภาคประชาสังคม ให้เกิดความพร้อมนําประเทศไทยสู่ “Thailand 4.0” เพื่อขับเคลื่อนการพัฒนาประเทศไปสู่ความมั่นคง มั่งคั่ง ยั่งยืน ด้วยการนําเทคโนโลยีดิจิทัลไปใช้อย่างสร้างสรรค์ และสามารถประยุกต์ใช้ประโยชน์อย่างเต็มศักยภาพในทุกมิติ รวมทั้งสร้างความมั่นใจให้กับนักลงทุนทั้งในและต่างประเทศ
นอกจากนี้ ภายในงานยังมีการจัดแสดงนวัตกรรมและเทคโนโลยีสุดทันสมัย ที่คิดค้นโดยคนไทยและต่างชาติกว่า 200 ราย และสุดยอดไฮไลท์การจัดแสดงเทคโนโลยีและนวัตกรรมสุดล้ําที่จะเผยอนาคตด้านดิจิทัลในไทยเป็นครั้งแรกกับ 4 โซนหลักได้แก่ Digital Ecosystem Digital Community and Smart City Digital Park และ Digital Playground ตามลําดับ ซึ่งเป็นการแสดงนิทรรศการที่จุดประกายความคิดสร้างสรรค์ด้านนวัตกรรมและเทคโนโลยี พร้อมสื่อดิจิทัลเพื่อนําไปสู่การคิดค้นสร้างสิ่งใหม่ ๆ ในอนาคต
โอกาสนี้ นายกรัฐมนตรได้เยื่ยมชมนิทรรศการที่มาจัดแสดงด้วยความสนใจ พร้อมเสนอแนะให้หน่วยงานที่เกี่ยวข้องมีการพัฒนานวัตกรรมเทคโนโลยีด้านดิจิทัลอย่างต่อเนื่อง เพื่อนําไปสู่การพัฒนาประเทศอย่างยั่งยืน
อนึ่ง สําหรับผู้สนใจจะเข้าร่วมจัดนิทรรศการภายในงาน สามารถลงทะเบียนได้ที่ www.digitalthailandbigbang.com งานนี้เข้าชมและร่วมกิจกรรมต่าง ๆ ฟรีตลอด 4 วัน ซึ่งงานนิทรรศการ Digital Thailand Big Bang 2017 นั้น จะจัดขึ้นระหว่างวันที่ 21-24 กันยายน 2560 ณ ชาเลนเจอร์ ฮอลล์ 1-2 ศูนย์แสดงสินค้าและการประชุมอิมแพ็ค เมืองทองธานี ผู้ที่สนใจสามารถสอบถามรายละเอียดได้ที่โทร02141-7158 ในวันและเวลาราชการ
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บริษัท ขนส่ง จำกัด ได้รับคะแนนประเมินคุณภาพและความโปร่งใสในการดำเนินงานของหน่วยงานภาครัฐ ปี 2559 จากสำนักงาน ป.ป.ช. 89.11 คะแนน
วันพุธที่ 7 มิถุนายน 2560
บริษัท ขนส่ง จํากัด ได้รับคะแนนประเมินคุณภาพและความโปร่งใสในการดําเนินงานของหน่วยงานภาครัฐ ปี 2559 จากสํานักงาน ป.ป.ช. 89.11 คะแนน
บริษัท ขนส่ง จํากัด (บขส.) กระทรวงคมนาคม ได้รับการตรวจประเมินคุณภาพและความโปร่งใสในการดําเนินงานของหน่วยงานภาครัฐ ปี 2559 จากสํานักงานคณะกรรมการป้องกันและปราบปรามการทุจริตแห่งชาติ
(สํานักงาน ป.ป.ช.) มีผลคะแนนการประเมินฯ 89.11 คะแนน อยู่ในระดับมีคุณธรรมและความโปร่งใสในการดําเนินงานสูงมาก
บขส. ได้ลงนามบันทึกความร่วมมือระหว่างสํานักงาน ป.ป.ช. สํานักงานคณะกรรมการนโยบายรัฐวิสาหกิจ และหน่วยงานรัฐวิสาหกิจ รวม 55 แห่ง เพื่อแสดงเจตนารมณ์การใช้ยุทธศาสตร์ชาติว่าด้วยการป้องกันและปราบปรามการทุจริตแห่งชาติร่วมกัน รวมถึงการขับเคลื่อนยุทธศาสตร์ชาติฯ และมาตรการป้องกันและปราบปรามการทุจริต โดย บขส. ได้เข้าร่วมการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity & Transparency Assessment : ITA) ตั้งแต่ปี 2557 ซึ่งได้รับการประเมินฯ 65.78 คะแนน ปี 2558 ได้รับการประเมินฯ 78.04 คะแนน คะแนนที่ได้รับอยู่ในระดับมีคุณธรรมและความโปร่งใสในการดําเนินงานสูง สําหรับปี 2559 บขส. ได้รับการประเมินฯ 89.11 คะแนน อยู่ในระดับมีคุณธรรมและความโปร่งใสในการดําเนินงานสูงมาก และเมื่อเปรียบเทียบกับปีที่ผ่านมา คะแนนที่ได้รับมีแนวโน้มดีขึ้นตามลําดับ แสดงถึงความร่วมแรงร่วมใจของผู้บริหารและพนักงาน ด้านความโปร่งใส คุณธรรม จริยธรรม รวมถึงความมุ่งมั่นที่จะกระทําตนให้เป็นประโยชน์แก่องค์กรและประเทศชาติด้วยความซื่อสัตย์
ทั้งนี้ โครงการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี 2559 มีวัตถุประสงค์เพื่อประเมินผลด้านคุณธรรมและความโปร่งใสในหน่วยงานภาครัฐที่เข้ารับการประเมิน และเพื่อให้ข้อเสนอแนะการปรับปรุงและพัฒนาคุณธรรมและความโปร่งใส ซึ่งสํานักงาน ป.ป.ช. ได้ประเมินหน่วยงานภาครัฐที่อยู่ในความรับผิดชอบ จํานวนทั้งสิ้น 140 หน่วยงาน